News Update: Elon Musk เรียกร้อง Fed ลดดอกเบี้ย เตือนเศรษฐกิจถดถอยกำลังใกล้เข้ามา พร้อมเผยความหวังทดสอบ 'นิวรัลลิงค์' กับมนุษย์ - FINNOMENA
มหาเศรษฐีชื่อดัง Elon Musk เรียกร้องให้ธนาคารกลางสหรัฐฯ​ (Fed) ลดดอกเบี้ยทันที เพราะภาวะเศรษฐกิจถดถอยกำลังใกล้เข้ามา พร้อมเผยความหวังทดสอบชิปสมอง 'นิวรัลลิงค์' กับมนุษย์ในอีก 6 เดือน
2 ธ.ค. 2565

มหาเศรษฐีชื่อดัง Elon Musk เรียกร้องให้ธนาคารกลางสหรัฐฯ (Fed) ลดดอกเบี้ยทันที เพราะภาวะเศรษฐกิจถดถอยกำลังใกล้เข้ามา พร้อมเผยความหวังทดสอบชิปสมอง ‘นิวรัลลิงค์’ กับมนุษย์ในอีก 6 เดือน
Elon Musk ทวีตแสดงความกังวลว่า การที่ Fed พยายามฉุดเงินเฟ้อให้ต่ำลงจะยิ่งทำให้ภาวะเศรษฐกิจเผชิญกับสถานการณ์ที่เลวร้ายลง พร้อมเรียกร้องให้ Fed ปรับลดอัตราดอกเบี้ยในทันที มิฉะนั้นความเสี่ยงที่เศรษฐกิจจะเผชิญกับภาวะถดถอยจะทวีความรุนแรงมากขึ้น
นี่ไม่ใช่ครั้งแรกที่ Elon Musk ออกมาเตือนถึงความเป็นไปได้ที่เศรษฐกิจจะเผชิญภาวะถดถอย เมื่อปลายเดือนที่แล้ว (24 ต.ค.) Elon Musk คาดการณ์ว่า ภาวะเศรษฐกิจถดถอยทั่วโลกจะเกิดขึ้นยาวนานจนถึงช่วงฤดูใบไม้ผลิปี 2023 ซึ่งคำเตือนดังกล่าวเป็นไปในทิศทางเดียวกับบรรดาผู้บริหารทั่วโลก
นอกจากนี้ Elon Musk ยังได้เผยความหวังว่า ชิปใส่สมองมนุษย์ซึ่งพัฒนาโดยบริษัท นิวรัลลิงค์ (Neuralink) ของเขา จะสามารถเริ่มการทดสอบกับมนุษย์ได้ในอีก 6 เดือน หลังจากที่พลาดกำหนดการเดิมมาแล้วก่อนหน้านี้
โดยชิปดังกล่าวมีจุดประสงค์เพื่อช่วยสั่งการควบคู่กับสมองของคนเรา ซึ่งอาจช่วยให้ผู้พิการสามารถเคลื่อนไหวหรือสื่อสารได้อีกครั้ง รวมทั้งอาจช่วยฟื้นฟูความสามารถในการมองเห็น
ช่วงไม่กี่ปีมานี้ นิวรัลลิงค์ได้ทำการทดสอบชิปดังกล่าวกับสัตว์ทดลอง และพยายามขอการรับรองจากสำนักงานอาหารและยาของสหรัฐฯ (FDA) เพื่อให้สามารถทดลองกับมนุษย์จริง ๆ ได้
มัสก์ กล่าวที่สำนักงานใหญ่ของนิวรัลลิงค์ในวันพุธว่า “เราต้องใช้ความระมัดระวังและความมั่นใจว่าชิปนี้สามารถทำงานได้จริงก่อนที่จะนำไปใส่ในสมองของมนุษย์” โดยสองเป้าหมายแรกของชิปนิวรัลลิงค์ คือ การฟื้นฟูความสามารถในการมองเห็นและการเคลื่อนไหวกล้ามเนื้อของผู้พิการ “เราเชื่อว่าแม้แต่ผู้ที่เกิดมาตาบอด ก็สามารถมองเห็นได้ด้วยนวัตกรรมนี้” มัสก์กล่าว
อ้างอิง:
https://www.ryt9.com/s/iq29/3379154 
https://www.voathai.com/a/6858571.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
FED
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA